open-index/open-wikipedia-markdown huggingface dataset:
José García Vidal

**José García Vidal**, nado en Carballedo (Cerdedo-Cotobade) o 11 de marzo de 1885 e finado en Pontevedra o 29 de xaneiro de 1969, foi un avogado, profesor universitario e político galego.

## Traxectoria 
Foi fillo de Lorenzo García Vidal, gobernador civil de Lugo e de Ourense, así como deputado provincial de Pontevedra pola circunscrición de Ponte Caldelas-Redondela. A súa nai, falecida durante a súa infancia, era filla de José María Vidal González, avogado e presidente da Deputación de Pontevedra, así como gobernador civil interino da mesma provincia. A través da súa avoa materna, estaba emparentado co crego Salustiano Portela Pazos, tamén nado no Concello de Cotobade.

Doutor en Dereito pola Universidade de Santiago de Compostela cunha tese sobre foros. Foi profesor da universidade compostelá e despois estableceuse en Pontevedra. Vinculado aos círculos católicos e conservadores, opúxose ao redencionismo foral, pero, a partir da ditadura de Primo de Rivera, incorporouse ao equipo de Daniel de la Sota, que levou á Deputación de Pontevedra un grupo de galeguistas e socialcatólicos e foi animador da campaña que conduciu ao decreto de redención de foros. Foi asesor xurídico da Deputación e participou na fundación da Misión Biolóxica de Galicia e da Caixa de Aforros Provincial de Pontevedra. Durante a República estivo vinculado á asociación Labor Gallega da que foi presidente, e colaborou como asesor na elaboración do Estatuto de Autonomía. Adscribiuse á Dereita Galeguista. Foi a principal testemuña da defensa no xuízo sumarísimo contra Alexandre Bóveda e isto custoulle o posto na Deputación e a inimizade co réxime franquista. Despois traballou como asesor xurídico da empresa privada. Foi presidente de Foro Gallego e Revista Jurídica de Galicia.

## Vida familiar 
Casou con María Sáenz-Díez Vázquez, filla do enxeñeiro e presidente da Cámara de Comercio de Pontevedra Rafael Sáenz-Díez de la Riva, de orixe camerano, e de Asunción Vázquez Ibáñez, filla á súa vez do político Antonio Vázquez Limeses. Tiveron varios fillos, entre eles: José, María Pilar, María Asunción e Lorenzo García Sáenz-Díez.

## Obras 
* *Ensayo jurídico sobre los foros*, 1914.

## Véxase tamén 
### Bibliografía 
* *Gran Enciclopedia Galega Silverio Cañada*
Fontes

Como topónimo **Fontes** pode referirse a:

;En Galiza
***Fontes**, lugar da parroquia de Amoeiro, no concello de Amoeiro;
***Fontes**, lugar da parroquia de Soutomel, no concello da Bola;
***Fontes**, lugar da parroquia de Santa Mariña do Incio, no concello do Incio;
***Fontes**, lugar da parroquia de Reádigos, no concello do Irixo;
***Fontes**, lugar da parroquia de Meira, no concello de Meira;
***Fontes**, lugar da parroquia de Caneda, no concello de Monforte de Lemos;
***Fontes**, lugar da parroquia de Nogueira de Ramuín, no concello de Nogueira de Ramuín;
***Fontes**, lugar da parroquia de Iñás, no concello de Oleiros;
***Fontes**, lugar da parroquia de Illobre, no concello de Vedra;
***As Fontes**, lugar da parroquia de Baíña, no concello de Baiona;
***As Fontes**, lugar da parroquia de Furco, no concello de Becerreá;
***As Fontes**, lugar da parroquia de Bazar, no concello de Castro de Rei;
***As Fontes**, lugar da parroquia de Outeiro, no concello de Castro de Rei;
***As Fontes**, lugar da parroquia de Goá, no concello de Cospeito;
***As Fontes**, lugar da parroquia de Nodar, no concello de Friol;
***As Fontes**, lugar da parroquia de Tirán, no concello de Moaña;
***As Fontes**, lugar da parroquia do Alto de Xestoso, no concello de Monfero;
***As Fontes**, lugar da parroquia de Reigada, no concello de Monforte de Lemos;
***As Fontes**, lugar da parroquia de Doncos, no concello das Nogais;
***As Fontes**, lugar da parroquia de Pousada, no concello da Pastoriza;
***As Fontes**, lugar da parroquia da Regueira, no concello da Pastoriza;
***As Fontes**, lugar da parroquia da Corna, no concello de Piñor;
***As Fontes**, lugar da parroquia de Torbeo, no concello de Ribas de Sil;
***As Fontes**, lugar da parroquia de Sumoas, no concello de Xove;
***O Areal de Fontes**, lugar da parroquia de Cumiar, no concello de Ponteareas;
***Setefontes**, lugar da parroquia de San Cibrao da Repostería, no concello de Palas de Rei.

## Véxase tamén
### Outros artigos
ICESat

**ICESat** (acrónimo de *Ice, Cloud, and land Elevation Satellite*) foi un satélite artificial  da NASA lanzado o 13 de xaneiro de 2003 mediante un foguete Delta II desde a base Vandenberg da Forza Aérea.

## Características 
ICESat, baseado no bus BCP-2000, foi inxectado nunha órbita inicial de 586&nbsp;km de perixeo, 594&nbsp;km de apoxeo e 94 graos de inclinación orbital. Foi deseñado para determinar, mediante un láser altímetro, a masa das capas polares e a forma en que contribúen ó cambio do nivel dos océanos para axudar a modelar o comportamento futuro das capas de xeo e o nivel do mar. Como misión secundaria, o satélite mediu a altura das capas de nubes e a súa estrutura vertical, mediu a cantidade de aerosois na atmosfera, cartografiou a superficie terrestre e mediu a rugosidade, reflectividade e alturas da cuberta vexetal, das capas de neve e do xeo mariño.

O satélite alimentábase mediante paneis solares que proporcionaban 350 vatios de potencia de media. Os datos gardábanse nunha grabadora de estado sólida de 56 Gb de capacidade, suficiente para rexistrar 24 horas de datos, e transmitíanse mediante un enlace en banda X a unha velocidade de ata 40 Mbps.

ICESat foi desorbitado o 30 de agosto de 2010.

## Instrumentos 
ICESat levaba a bordo un único instrumento: un láser altímetro denominado GLAS polo seu acrónimo en inglés (*Geoscience Laser Altimeter System*) que funcionaba emitindo pulsos cunha duración de 4 nanosegundos a lonxitudes de onda de 1064 nanómetros, correspondente ao infravermello, ou 532 nanómetros, correspondente a luz verde. Os fotóns reflectidos desde a Terra eran recollidos polo telescopio dun metro de diámetro de ICESat. GLAS emitía pulsos 40 veces por segundo, iluminando áreas de superficie de 70 metros de diámetro a intervalos de 170 metros.

## Notas 
## Véxase tamén 
* CryoSat

### Ligazóns externas 
* Páxina de ICESat na NASA
Marisol Bueno

**María Soledad Águeda Bueno Berrío-Ategortua**, nada en Zaragoza o 30 de novembro de 1948, é unha empresaria e política galega.

## Traxectoria 
Bióloga de profesión, foi profesora nun instituto de Cangas. Viticultora desde 1979, en 1989 creou a adega Pazo de Señoráns. Foi presidenta do Consello Regulador da Denominación de Orixe Rías Baixas entre 1986 e 2007. Nas eleccións autonómicas de 2001 foi elixida deputada do Parlamento de Galicia polo PPdeG.

## Vida persoal
Filla de nai vasca e pai médico militar destinado en Pontevedra. Está casada co reumatólogo Javier Mareque Abada.

## Recoñecementos
*Medalla Castelao (1994)
*Cabaleiro do Viño da Gran Orde de Cabaleiros do Viño (2018)

## Notas
A Estación, Taboada, Silleda

**A Estación** é un lugar da parroquia de Taboada, no concello pontevedrés de Silleda.

## Toponimia
O topónimo **A Estación** é un hodónimo referido á presenza dunha estación de ferrocarril, a estación da Ponte Taboada, da liña de ferrocarril Zamora-A Coruña.

## Lugares e parroquias 
### Lugares de Taboada 
### Parroquias de Silleda
San Xosé, Moalde, Silleda

**San Xosé** é un lugar da parroquia de Moalde, no concello pontevedrés de Silleda.

## Toponimia
O topónimo **San Xosé** é un haxiotopónimo referido a Xosé de Nazaret, e débese á presenza do lugar dunha capela baixo dita advocación.

## Lugares e parroquias
### Lugares de Moalde
### Parroquias de Silleda
A Viña, Manduas, Silleda

**A Viña** é un lugar da parroquia de Manduas, no concello pontevedrés de Silleda.
## Patrimonio
Neste lugar está o pazo da Viña, casa natal de Ramón de Valenzuela.

## Lugares e parroquias 
### Lugares de Manduas 
### Parroquias de Silleda
The Edge (filme)

***The Edge*** é un filme estadounidense dirixido por Lee Tamahori que se estreou en 1997. Está protagonizado por Anthony Hopkins e Alec Baldwin.

## Sinopse 
Tras un accidente de avión nas boscosas, frías e hostís terras de Alasca, o multimillonario e intelectual Charles Morse (Anthony Hopkins), acompañado da súa xove esposa Mickey (Elle Macpherson), e o cotizado fotógrafo de moda Bob Green (Alec Baldwin), vense envoltos nunha desesperada loita pola supervivencia no medio das montañas. Axiña descubrirán que o maior perigo non provén da natureza, senón do medo, a traizón e o propio xénero humano.

## Personaxes 
* Anthony Hopkins como Charles Morse
* Alec Baldwin como Robert "Bob" Green
* Elle MacPherson como Mickey Morse
* Harold Perrineau como Stephen
* L.Q. Jones como Styles
* Kathleen Wilhoite como Ginny
* David Lindstedt como James
* Mark Kiely como Mecánico
* Eli Gabay como Piloto do Jet
* Larry Musser como Piloto Amfibio
* Gordon Tootoosis como Jack Hawk
* Kelsa Kinsley como Xornalista 
* Bart the Bear como o Oso Kodiak

## Véxase tamén 
### Ligazóns externas 
* Ficha na IMDb 
* Ficha en Filmaffinity
Todos estamos invitados

***Todos estamos invitados*** é un filme español dirixido por Manuel Gutiérrez Aragón que se estreou no 2008. Trata sobre a situación política de Euskadi durante os anos 90.

## Sinopse 
Tras tentar saltar un control da Garda Civil por incendiar un camión, Josu Jon (Óscar Jaenada) recibe un forte golpe na cabeza, perdendo a memoria. Entón é ingresado nun hospital penitenciario agardando á decisión do xuíz. Josu Jon non sabe ben quen é, e as monxas do hospital ensínanlle a rezar e a ser un bo cristián, mentres que os seus vellos compañeiros lle axudan a lembrar que el é un etarra, e que axiña poderá reincorporarse á organización.

Paralelamente, un profesor de universidade, Xabier (José Coronado), é ameazado polas súas opinións acerca da banda e dos seus atentados. Xabier mantén unha relación cunha alumna italiana, Francesca (Vanessa Incontrada), que á súa vez traballa como psicóloga no centro psiquiátrico onde se atopa Josu Jon.

## Véxase tamén 
### Ligazóns externas 
* Ficha na IMDb 
* Ficha en Filmaffinity
Tron: Legacy

***Tron: Legacy*** é un filme estadounidense dirixido por Joseph Kosinski que se estreou no 2010. Secuela do clásico de culto *Tron* de 1982.

## Sinopse 
Cando Sam Flynn (Garrett Hedlund), un experto programador de 27 anos, investiga a desaparición do seu pai, Kevin Flynn (Jeff Bridges), atópase de súpeto inmerso nun perigoso e salvaxe mundo surrealista, un mundo paralelo onde o seu pai viviu durante 25 anos. Coa axuda de Quorra (Olivia Wilde), pai e fillo emprenden unha viaxe a vida ou morte, a través dun sofisticado universo cibernético.

## Personaxes 
* Garrett Hedlund como Sam Flynn
** Owen Best como Sam Flynn con sete anos
* Jeff Bridges como Kevin Flynn
* Olivia Wilde como Quorra
* Bruce Boxleitner como Alan Bradley
* Michael Sheen como Castor/Zuse
* James Frain como Jarvis
* Beau Garrett como Gem
* Daft Punk como DJs no local de Castor
* Yaya DaCosta, Serinda Swan, e Elizabeth Mathis como as tres sereas
* Steven Lisberger como Shaddix
* Anis Cheurfa, un especialista que encarna ó guerreiro Rinzler
* Jeffrey Nordling como Richard Mackey
* Edie Mirman como Voz do Computador
* Cillian Murphy aparece nun cameo sen creditar interpretando a Edward Dillinger, Jr.

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
The Elephant Man

***The Elephant Man*** é un filme estadounidense dirixido por David Lynch que se estreou en 1980. Baséase na historia real de Joseph Merrick (chamado John Merrick no filme), un home severamente deformado do século XIX que viviu en Londres.

## Sinopse 
O doutor Frederick Treves descobre nun circo un home chamado John Merrick. Trátase dun cidadán británico coa cachola monstruosamente deformada, que vive nunha situación de aldraxes constantes e sufrimento ó ser exhibido diariamente como unha atracción de feira.

## Personaxes 
* Anthony Hopkins como Doutor Frederick Treves
* John Hurt como John Merrick
* Anne Bancroft como Sra. Kendal
* John Gielgud como Carr Gomm
* Wendy Hiller como Mothershead
* Freddie Jones como Sr. Bytes
* Michael Elphick como Garda nocturno
* Hannah Gordon como Sra. Treves
* Helen Ryan como Princesa Alex
* John Standing como Fox

## Galardóns e nomeamentos 
* 1980: 8 Nomeamentos ó Oscar, incluíndo filme, actor (John Hurt), dirección artística, vestiario e director.
* 1980: BAFTA: Mellor filme.
*1981: Premios César: Mellor filme estranxeiro.

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
Gandarela

O topónimo **Gandarela** indica unha gándara pequena. Pode referirse a:

;En Galiza
***Gandarela**, lugar da parroquia de Lousame, no concello de Lousame;
***Gandarela**, lugar da parroquia de Bascoi, no concello de Mesía;
***Gandarela**, lugar da parroquia de Boado, no concello de Mesía;
***Gandarela**, lugar da parroquia de Santa María de Neda, no concello de Neda;
***Gandarela**, lugar da parroquia de Batalláns, no concello das Neves;
***Gandarela**, lugar da parroquia de Covelo, no concello de Palas de Rei;
***Gandarela**, lugar da parroquia de Pesqueiras, no concello de Salvaterra de Miño;
***Gandarela**, lugar da parroquia de Brosmos, no concello de Sober;
***A Gandarela**, lugar da parroquia de Petán, no concello da Cañiza;
***A Gandarela**, lugar da parroquia de Castromao, no concello de Celanova;
***A Gandarela**, lugar da parroquia de Labrada, no concello de Guitiriz;
***A Gandarela**, lugar da parroquia de Laiosa, no concello do Incio;
***A Gandarela**, lugar da parroquia de Corzáns, no concello de Salvaterra de Miño;
***A Gandarela**, lugar da parroquia de Lamela, no concello de Silleda;
***A Gandarela**, lugar da parroquia de Laro, no concello de Silleda.

## Véxase tamén
### Outros artigos
***O Gandaral**, lugar da parroquia de Vilouchada, no concello de Trazo;
***A Gandaroa**, lugar da parroquia da Viña, no concello de Irixoa.
FC Nantes

O **Football Club de Nantes** é un club de fútbol francés da cidade de Nantes. Fundouse en 1943 e compite na Ligue 1. De 1992 a 2007, o equipo era coñecido coma **FC Nantes Atlantique**, antes de cambiarse ao nome actual antes da tempada 2007-08.

## Uniforme 
* **Uniforme titular**: Camiseta a raias verticais amarelas e verdes, pantalón amarelo, medias amarelas.
* **Uniforme alternativo**: Camiseta negra cunha franxa horizontal amarela, pantalón laranxa, medias negras.

## Xogadores 
### Cadro actual 
: *Datos do 16 de febreiro de 2013.*

## Estadio 
200px|dereita|miniatura|Stade de la Beaujoire, campo do Nantes

* **Nome:** Stade de la Beaujoire
* **Cidade:** Nantes
* **Capacidade:** 38.285
* **Inauguración:** 8 de maio de 1984
* **Medidas do terreo de xogo:** 105 x 68 m

## Notas 
## Véxase tamén 
### Ligazóns externas 
* Páxina oficial do club
FC Lorient

O **Football Club Lorient-Bretagne Sud** é un club de fútbol francés da cidade de Lorient. Fundouse en 1926 e compite na Ligue 1.

## Uniforme 
* **Uniforme titular**: Camiseta laranxa, pantalón negro, medias laranxas.
* **Uniforme alternativo**: Camiseta negra, pantalón laranxa, medias negras.
* **Terceiro uniforme**: Camiseta branca, pantalón branco, medias brancas.

## Xogadores 
### Cadro actual 
: *Datos do 1 de setembro de 2011.*

## Estadio 
200px|dereita|miniatura|Stade du Moustoir, campo do Lorient

* **Nome:** Stade du Moustoir
* **Cidade:** Lorient
* **Capacidade:** 18.500
* **Inauguración:** xullo de 1959
* **Medidas do terreo de xogo:** 105 x 70 m

## Notas 
## Véxase tamén 
### Ligazóns externas 
* Páxina oficial do club
O Malló, O Alto de Xestoso, Monfero

**O Malló** é un lugar da parroquia do Alto de Xestoso no concello coruñés de Monfero na comarca do Eume. Tiña 7 habitantes no ano 2010 segundo datos do INE, dos cales 4 eran homes e 3 eran mulleres.

## Lugares e parroquias 
### Lugares do Alto de Xestoso 
### Parroquias de Monfero
INTEGRAL (satélite)

**INTEGRAL** (acrónimo de *International Gamma-Ray Astrophysics Laboratory*) é un observatorio espacial da Axencia Espacial Europea lanzado o 17 de outubro de 2002 mediante un foguete Proton desde o cosmódromo de Baikonur.

## Instrumentos 
INTEGRAL leva catro instrumentos científicos a bordo:

## Notas 
## Véxase tamén 
### Ligazóns externas 
* Páxina de INTEGRAL na ESA
Imager for Magnetopause-to-Aurora Global Exploration

**IMAGE** (acrónimo de *Imager for Magnetopause-to-Aurora Global Exploration*), tamén coñecido como **Explorer 78**, foi un satélite artificial da NASA lanzado o 25 de marzo de 2000 mediante un foguete Delta II desde a base Vandenberg da Forza Aérea. IMAGE pertence ó programa MIDEX, englobado dentro do programa Explorer.

## Características 
A misión de IMAGE foi estudar o comportamento da magnetosfera terrestre ante as variacións do vento solar. As áreas de estudo do satélite inclúen a identificación dos mecanismos de inxección do plasma na magnetosfera durante as tormentas magnéticas, medi-la resposta da magnetosfera ante cambios no vento solar e estudar o modo en que o plasma da magnetosfera é enerxizado, transportado e perdido durante as tormentas e subtormentas magnéticas. IMAGE medía 2,25 metros de diámetro por 1,52 metros de longo.

O satélite deixou de funcionar o 18 de decembro de 2005, cando se deixou de recibir a súa telemetría debido a un problema eléctrico a bordo.
[miniatura|Unha [aurora polar vista por unha das cámaras ultravioleta de IMAGE.]]

## Instrumentos 
IMAGE levaba a bordo tres cámaras de átomos neutros capaces de medi-la enerxía e composición de átomos con enerxías de entre 10 e 200 eV cunha resolución temporal de 300 segundos. Ademais portaba dúas cámaras ultravioleta para o rango de lonxitudes de onda entre 120 e 180 nanómetros e para a banda dos 30,4 nanómetros, e un radar de baixa potencia operando a lonxitudes de onda de radio de entre 3 kHz e 3&nbsp;MHz.

## Notas
La Cenerentola

***La Cenerentola, ossia la bonta in trionfo*** (en galego, *Cincenta, ou a bondade triunfante*) é unha ópera buffa en dous actos con música de Gioachino Rossini e libreto en italiano de Jacopo Ferretti, baseado no conto de fadas *Cincenta*. A ópera foi estreada no Teatro Valle de Roma o 25 de xaneiro de 1817.

Rossini compuxo esta ópera con 25 anos, tralo éxito de *Il barbiere di Siviglia* o ano anterior. Considérase que *La Cenerentola*, composta por Rossini nun período de tres semanas, contén algunhas das súas mellores composición para voz a solo e conxuntos. Rossini aforrou algo de tempo reempregando unha abertura de *La gazzetta* e parte dun aria de *Il barbiere di Siviglia* e facéndose cun colaborador, Luca Agolini, quen escribiu os recitativos *secco* e tres números ("*Vasto teatro è il mondo*" de Alidoro, "*Sventurata*!" de Clorida e o coro "*Ah, della bella incognita.*") A edición facsímile do autógrafo ten un aria diferente para Alidoro, ''"Fa' silenzio, odo un rumore*"; isto parece que foi engadido por unha man anónima para unha produción de 1818. Para unha reposición no ano 1820 en Roma, Rossini escribiu un remprazo de bravura, "*La, del ciel nell'arcano profondo*". A abertura lixeira e enérxica quedou no repertorio estándar dende a súa estrea como *La Cenerentola*.

*La Cenerentola* represéntase con frecuencia, aparecendo nas estatísticas de Operabase no posto 29, sendo a 18.ª en Italia e a segunda de Rossini, por detrás de *Il barbiere di Siviglia''.

## Personaxes 
## Notas 
## Véxase tamén
Caxiao, O Val de Xestoso, Monfero

**Caxiao** é un lugar da parroquia do Val de Xestoso no concello coruñés de Monfero na comarca do Eume. Segundo o INE en 2010 tiña 21 habitantes (dez homes e once mulleres).

## Lugares e parroquias 
### Lugares do Val de Xestoso 
### Parroquias de Monfero
José Pimentel Montenegro

**José Pimentel Montenegro**, marqués de Bóveda de Limia, nado en Pontevedra o 30 de maio de 1786 e finado en Artziniega (Áraba) o 30 de xaneiro de 1838, foi un militar e político galego.

## Traxectoria 
Durante a Guerra da Independencia participou nas batallas de Ponte Sampaio e Vitoria. En 1820 uniuse aos realistas e participou no levantamento absolutista de Jaca. Logo da morte de Fernando VII foi separado do exército polas súas ideas liberais e marchou a Portugal. Participou na Primeira Guerra Carlista ao lado do infante Carlos María Isidro de Borbón e acadou o grao de mariscal de campo. Morreu na Batalla de Artziniega.
La gazza ladra

***La gazza ladra*** (en galego; *A pega ladroa*) é unha ópera semiseria en dous actos con música de Gioachino Rossini e libreto en italiano de Giovanni Gherardini e Louis-Charles Caigniez. Foi estreada no Teatro alla Scala de Milán o 31 de maio de 1817. A parte máis coñecida desta ópera é a súa abertura, na que destaca o uso de caixas.

Rossini foi famoso pola súa rapidez ao escribir, e *La gazza ladra* non foi unha excepción. Dise que o produtor tivo que pechar a Rossini nunha habitación o día anterior á estrea para que compuxera a abertura. Máis tarde, Rossini lanzou papeis a través dunha fiestra aos copistas, quen completaron as partes orquestrais.

Esta ópera rara vez se representa na actualidade, nas estatísticas de Operabase aparece con só 6 representacións no período 2005-2010.

## Personaxes 
## Notas 
## Véxase tamén 
### Ligazóns externas 
* Abertura de *La gazza ladra* dirixida por Claudio Abbado (en YouTube)
Faisalabad

**Faisalabad** (en urdú, فیصل آباد ) é unha importante cidade de Paquistán enclavada no centro das Chairas do Panxab. Centro comercial e industrial da rexión agrícola circundante, así mesmo nó de comunicacións, conta cunha poboación de entre tres e catro millóns de habitantes (segundo as fontes).

Fundada en 1880, durante a ocupación británica, co nome de **Lyallpur** (epónimo do entón gobernador do Panxab) nun plan de colonización do que era unha terra baldía pola falla de auga. A construción dunha canle dende o río Chenab ao norte permitiu o asentamento de poboación. A súa unión en 1895 á rede de ferrocarrís foi o espaldarazo definitivo para un gran crecemento.

## Véxase tamén 
### Ligazóns externas 
*Páxina oficial de Faisalabad
Rexión de León

A **rexión de León** ou **rexión leonesa** é unha rexión histórica española definida tras a división territorial de España en 1833. Agrupaba as provincias de León, Salamanca e Zamora. Como o resto de rexións definidas en devandita división territorial, carecía de calquera tipo de competencias nin órganos comúns ás provincias que agrupaba, tendo un carácter clasificatorio, sen pretensións de operatividade administrativa.

En calquera dos períodos da historia moderna de España nos que existiu un intento de descentralización rexional (xa fose tras as constitucións de 1812, 1931 e 1978) estas tres provincias sempre formaron parte do mesmo territorio. Os Pactos autonómicos de 1981 do 31 de xullo de 1981, impón a unión das provincias leonesas cos restos de Castela a Vella, formando a comunidade autónoma de Castela e León. As forzas políticas do leonesismo reclaman desde entón o autogoberno para estas provincias leonesas, tal e como lles recoñece a Constitución española de 1978.
thumb|right|200px|Bisbarras da Rexión de León.
## Notas 
## Véxase tamén 
### Outros artigos 
* País Leonés
* Leonesismo
* Rexión de Granada
Rexión de Murcia (1833-1978)

miniatura|250x250px|División territorial de España en 1833 (rexións).
A **Rexión de Murcia** creouse na reorganización territorial de 1833, herdeira do antigo Reino de Murcia e do departamento de Río Segura (definido durante o reinado de Xosé Bonaparte e que nunca chegou a entrar en vigor). Estaba formada polas provincias de Albacete e Murcia. Como o resto de rexións definidas na devandita división territorial, carecía de calquera competencia de tipo administrativo, limitándose a ser unha simple clasificación provincial.

A Constitución de 1978 trouxo a creación das comunidades autónomas e levou á provincia de Murcia a se constituír na nova Rexión de Murcia, pasando a provincia de Albacete a Castela-A Mancha.
Raúl Vázquez Gómez

**Raúl Vázquez Gómez**, nado en Antas de Ulla o 31 de xaneiro de 1937 e finado en Madrid o 23 de maio de 2000, foi un profesor galego.

## Traxectoria 
Estudou o bacharelato en Marín e Pontevedra e licenciouse en Filosofía e Letras (Sección de Filosofía) na Universidade de Santiago de Compostela. Foi Catedrático de Filosofía no Instituto Cervantes de Madrid (1963). En 1969 foi nomeado Subdirector Xeral de Ensino Medio e Profesional e en 1977 Director Xeral de Ordenación del Profesorado. Foi Viceconselleiro de Educación e Cultura (1995-1999) e Viceconselleiro de Educación da Comunidade de Madrid (1999-2000). Recibiu a Gran Cruz ó Mérito Militar e a Gran Cruz da Orde Civil de Afonso X o Sabio.

## Véxase tamén 
### Ligazóns externas 
* Biografía en filosofia.org
Tancredi

***Tancredi*** é unha ópera en dous actos con música de Gioachino Rossini con libreto en italiano de Gaetano Rossi, que xa colaborara co compositor en *La cambiale di matrimonio* (1810), *L’equivoco stravagante* (1811), e volvería facelo en *Semiramide* (1823). O texto está baseado na obra *Tancrède* (1759) de Voltaire. Foi estreada o 6 de febreiro de 1813 no Gran Teatro La Fenice de Venecia. A pesar de que Rossini a compuxo inicialmente cun final feliz, finalmente deulle un final tráxico para emular o Tancredi orixinal de Voltaire.

*Tancredi*, un melodrama heroico, é a primeira obra importante de Rossini e, xunto con ''L'italiana in Algeri*, que foi composta o mesmo ano, vaino facer moi célebre e famoso cando contaba con tan só 21 anos. A obra tivo unha longa e brillante carreira en Europa e foi, para os teatros alemáns, o punto de partida dunha invasión da ópera italiana contra o cal se revelaron Weber e posteriormente Wagner.

Ao longo de toda unha época, Europa tivo como ídolo a Rossini. Mesmo Beethoven, para atraer máis público á estrea da *Novena Sinfonía*, fixo que ademais se interpretara un aria de *Tancredi*.

A partitura incluíu importantes innovacións: por unha banda, os concertantes son máis frecuentes e duran máis que na ópera seria herdada do século XVIII; por outra banda, Rossini substituíu a aridez do *recitativo secco* por recitativos máis curtos nos que a orquestra apoia á voz e se mestura con ela: cómpre salientar en particular o papel dos instrumentos de vento que realzan a liña vocal.

Sobre todo, o xenio melódico do músico subliña o lugar predominante do canto que, de entrada, se transforma no modo de expresión musical máis natural e profundo. A célebre aria *cavatina* *Di tanti palpiti* cantada por Tancredi (mezzosoprano coloratura) no primeiro acto da obra é un bo exemplo.

A sinxeleza só é aparente. A melodía rossiniana esixe, de entrada, un dominio perfecto da vocalización, xa que esta non é de ningún xeito unha ornamentación inútil, senón un elemento fundamental da expresión. E, sen lugar a dúbidas, só adquindo consciencia desta reforma introducida por Rossini na ópera seria -daquela sometida aos abusos das coloraturas e a cadencias improvisadas- é posible atopar en *Tancredi* as fontes do *bel canto'' puro e desfrutar dos seus refinamentos vocais.

Esta ópera é pouco representada, nas estatísticas de Operabase aparece no posto número 162 das óperas representadas no período 2005-2010, sendo a 53.ª en Italia e a sexta de Rossini, con 19 representacións nese período.

## Personaxes 
## Notas 
## Véxase tamén
Rawalpindi

**Rawalpindi** é unha cidade do norte de Paquistán situada no extremo setentrional da provincia do Panxab, a carón da capital do país, Islamabad.

Nun lugar de antigo poboamento, foi precisamente no tempo da construción da capital paquistaní despois da independencia cando Rawalpindi experimentou un gran crecemento, coma capital provisional (1957-1969) e polos moitos postos de traballo que a devandita construción xerou.

Hoxe é un importante centro militar e industrial de preto de dous millóns habitantes conurbado con Islamabad nunha aglomeración que conta con arredor de catro millóns.
Norwich City F.C.

O **Norwich City Football Club** é un club de fútbol inglés da cidade de Norwich. Fundouse en 1902 e compite no Football League Championship.

## Uniforme 
* **Uniforme titular**: Camiseta amarela, pantalón verde, medias amarelas.
* **Uniforme alternativo**: Camiseta verde, pantalón branco, medias verdes.

## Xogadores 
### Cadro actual 
: *Datos do 4 de xaneiro de 2012.*

## Estadio 
* **Nome:** Carrow Road
* **Cidade:** Norwich
* **Capacidade:** 27.033
* **Inauguración:** 1935
* **Medidas terreo de xogo:** 114 x 74 metros

## Notas 
## Véxase tamén 
### Ligazóns externas 
* Páxina oficial do club
Robin van Persie

**Robin van Persie**, nado en Rotterdam o 6 de agosto de 1983, é un futbolista neerlandés. Xoga de dianteiro e o seu actual club é o Manchester United.

## Traxectoria 
Van Persie comezou no equipo xuvenil do SBV Excelsior. Foise despois ao equipo da súa cidade, o Feyenoord, onde estivo durante tres tempadas e gañou a Copa da UEFA no ano 2002. Na tempada 2001-02, gañou o premio ao mellor xogador sub-21 da Eredivisie. Os seus problemas co adestrador Bert van Marwijk remataron cun cambio de club, e Van Persie foise á Premier League no ano 2004, fichando polo Arsenal F.C. por 2.75 millóns de libras. Na súa primeira tempada no equipo de Londres, gañou a Community Shield e a FA Cup, e gañou o premio ó mellor deportista de Rotterdam do ano 2006. Foi o mellor xogador do mes da Premier League en tres ocasións. Na tempada 2008-09 da Premier, foi o máximo asistente da competición, con 11 asistencias.

Van Persie foi internacional co seu país de novo, representando ás seleccións holandesas sub-17, sub-19 e sub-21. Fixo o seu debut coa selección absoluta en 2005, nun amigable contra Romanía. Un mes máis tarde, anotou o seu primeiro gol coa absoluta, na vitoria por 4-0 contra Finlandia. Participou no Mundial de fútbol de 2006 e no de 2010, e máis na Eurocopa de 2008.

## Palmarés 
### Club 
;Feyenoord
* Copa da UEFA (1): 2001-02

;Arsenal
* FA Cup (1): 2005
* FA Community Shield (1): 2004
* Finalista da Football League Cup: 2007, 2011
* Finalista da UEFA Champions League: 2006

;Manchester United
* Premier League (1): 2012–13

### Selección 
* Finalista da Copa do Mundo de Fútbol: Suráfrica 2010

## Notas 
## Véxase tamén 
### Ligazóns externas 
* Perfil en Arsenal.com
* Estatísticas en Fifa.com 
* Estatísticas en Soccerbase.com
Arena Națională

O **Arena Națională** é un estadio de fútbol da cidade de Bucarest, en Romanía, construído entre 2008 e 2011, que foi inaugurado o 6 de setembro de 2011, cunha capacidade para acoller a 55.600 seareiros sentados nas bancadas.

Este recinto ven a substituír o anticuado Stadionul Lia Manoliu (derrubado en 2007) como estadio nacional, no cal disputará tódolos seus encontros como local a Selección de fútbol de Romanía dende 2011 en diante. Igualmente será o recinto no que se celebrarán cada ano as finais da Copa de Romanía e da Supercopa de Romanía. Este foi o estadio escollido pola UEFA para que o 9 de maio de 2012 se levase a cabo nel a final da UEFA Europa League 2011-12, na que o Atlético de Madrid bateu ó Athletic Club.

Dous clubs teñen xogado como locais neste estadio dende a súa inauguración. Un deles é o Steaua de Bucarest, que disputa os seus encontros de liga e de competicións europeas. O outro é o FC Oțelul Galați, que xogou alí os seus 3 encontros da Liga de Campións da UEFA 2011-12 como local.

O Arena Națională é 1 dos 8 estadios que constitúen a candidatura de Romanía e Bulgaria para acoller a organización da Eurocopa do ano 2020.

## Véxase tamén 
### Ligazóns externas 
* Páxina oficial do Arena Națională
Brigantium

**Brigantium** pode referirse a:

* **Brigantium**, topónimo romano de varios poboados e rexións en Centroeuropa, a Galia, as Illas Británicas e a Península Ibérica: as cidades da antiga Gallaecia: A Coruña, Betanzos, Braga e Braganza (estas dúas últimas hoxe en Portugal), Bregenz (Austria), Briançon (Francia), a rexión de Brianza (Italia), Isurium Brigantum (actual Aldborough en Inglaterra); o nome provén de Brigantia, da deusa celta do lume Brighid (Bríxida).
* ***Brigantium***, anuario editado polo Museo Arqueolóxico e Histórico da Coruña;
* O equipo **Betanzos Club de Fútbol**, antigamente chamado **Brigantium Club de Fútbol**;
* O grupo *scout* **Brigantium** da Coruña;
* A **Asociación Xuvenil Brigantium** da Casa da Xuventude de Betanzos;

## Véxase tamén 
### Outros artigos 
* Brigantia
* Brigantinos
Quique Hernández

**Enrique "Quique" Hernández Martí**, nado en Anna (Valencia) o 30 de outubro de 1958, é un adestrador de fútbol español.

## Traxectoria 
O 5 de maio de 2014 foi cesado como técnico do Hércules, sendo substituído por Slaviša Jokanović.

## Notas 
## Véxase tamén 
### Ligazóns externas 
* Datos do adestrador en bdfutbol.com
Josei

**Josei** (kanji: 女性漫画, *Josei manga*) é un tipo de manga dirixido a mulleres adultas.

## Circulación 
Circulación de revistas de manga josei en 2007:
Jesús Barrio

**Jesús Barrio Álvarez**, nado en Xixón o 16 de outubro de 1916 e finado o 3 de outubro de 2002, foi un futbolista e adestrador español.

## Traxectoria 
Na súa faceta como futbolista, salientou no Racing Club de Ferrol, no que militou nas campañas 1937/38 e 1938/39. Na primeira delas o club verde foi campión de Galicia por segunda vez na súa historia, repetindo título de xeito invicto na seguinte campaña, na que o Racing foi ademais subcampión da Copa de España, ao perder a final ante o Sevilla FC en Montjuïc. Disputou un total de 19 partidos oficiais co equipo verde, marcando 17 goles. Ademais, en xuño de 1938, converteuse no primeiro xogador en marcarlle un gol ao que logo sería histórico gardameta do Deportivo da Coruña, Xoán Acuña.

Na tempada 1939/40 xogou co Oriamendi na Segunda División, e na seguinte fíxoo no Sporting de Gijón. 

Foi adestrador do Deportivo da Coruña nas tempadas 1959–60 e 1960–61, co club galego en Segunda División, e dirixiu varias veces o Sporting, co que logrou un ascenso a Primeira División na tempada 1956/57.

## Notas 
## Véxase tamén 
### Ligazóns externas 
* Datos do adestrador en bdfutbol.com
Carlos Pouso

**Juan Carlos Pouso Lejonagoitia**, coñecido como **Carlos Pouso**, nado en Leioa o 20 de xullo de 1970, é un adestrador de fútbol español.

## Traxectoria 
Naceu en Leioa, fillo dunha vasca e dun emigrante galego da parroquia de Caamaño, en Porto do Son.

En xuño de 2013 finalizou a súa vinculación co Mirandés, logo dunha etapa exitosa con logros como o alcanzar unha semifinal de Copa do Rei ou o ascenso a Segunda División. O seu substituto foi Gonzalo Arconada.

## Notas 
## Véxase tamén 
### Ligazóns externas 
* Datos do adestrador en bdfutbol.com
International Ultraviolet Explorer

**International Ultraviolet Explorer**, tamén coñecido polo seu acrónimo **IUE** e como **Explorer 57**, foi un observatorio espacial froito da colaboración entre a NASA, a ESA e o SERC (o Consello de Investigación de Ciencia e Enxeñería) lanzado o 26 de xaneiro de 1978 mediante un foguete Delta 2914 desde Cabo Cañaveral.

## Características 
IUE adicouse a facer observacións astronómicas espectrográficas no rango do ultravioleta, no rango de lonxitudes de onda entre 1150 e 3250 ángstroms, para o cal levaba como único instrumento a bordo un telescopio de 45&nbsp;cm de diámetro.

O satélite deseñouse e lanzouse mediante colaboración internacional: o Centro Goddard de Voo Espacial (GFSC) proporcionou o satélite e a instrumentación óptica; o SERC as cámaras de televisión usadas como detectores; e a ESA as células solares e un centro de control. Durante a misión, dous terzos do tempo de observación eran dirixidos desde o centro de control do GFSC e un terzo desde o centro de control europeo.

Tras varias extensións da misión, o IUE foi apagado definitivamente ás 18:42 UTC do 30 de setembro de 1996.

## Instrumentos 
O único instrumento do IUE era un telescopio Ritchey-Chretien de 45&nbsp;cm de apertura que dirixía a luz cara a un espectrógrafo que usaba cámaras vidicon como detectores. O espectrógrafo cubría o rango de lonxitudes de onda de 1150 a 3250 Å e podía funcionar a baixa (6 Å) ou alta (0,1 Å) resolución. A altas resolucións podía observar obxectos de ata magnitude 12, mentres que a baixa resolución podía observar obxectos máis débiles, ata magnitude 17, con tempos de observación de varias horas.

## Notas 
## Véxase tamén 
### Ligazóns externas 
* Páxina do IUE na ESA
Pablo Infante

**Pablo Infante Muñoz**, nado en Burgos o 20 de marzo de 1980, é un futbolista español. Xoga de centrocampista e o seu equipo actual é a SD Ponferradina da Segunda División de España.

## Traxectoria 
A tempada 2011–12 estivo chea de éxitos tanto para el coma para o seu equipo. O CD Mirandés proclamouse campión do seu grupo da Segunda División B e conseguiu o ascenso á Segunda División tras derrotar no *play-off* ao Atlético Baleares. Ademais, o equipo foi quen de alcanzar as semifinais da Copa do Rei, onde foi finalmente derrotado polo Athletic de Bilbao, e Pablo Infante erixiuse como máximo goleador da competición cun total de sete dianas.

## Véxase tamén 
### Ligazóns externas 
* Datos do xogador en bdfutbol.com 
* Datos do xogador en futbolme.com
A Calvela, O Val de Xestoso, Monfero

**A Calvela** é un lugar da parroquia do Val de Xestoso no concello coruñés de Monfero na comarca do Eume. Tiña 7 habitantes no ano 2010 segundo datos do INE, dos cales 4 eran homes e 3 eran mulleres.

## Lugares e parroquias 
### Lugares do Val de Xestoso 
### Parroquias de Monfero
Wayne Rooney

**Wayne Rooney**, nado en Croxteth, preto de Liverpool, o 2 de outubro de 1985, é un exfutbolista e adestrador inglés, actual adestrador do DC United dende 2022. Xogaba de dianteiro e militou durante a maior parte da súa carreira no Manchester United, co que marcou 253 goles en 559 partidos. Foi 120 veces internacional coa selección de Inglaterra, coa que anotou 53 goles.

## Traxectoria 
### Xogador de club 
Rooney comezou a súa carreira no Everton Football Club, e despois de dúas tempadas asinou co Manchester United por 25'6 millóns de libras. Dende entón acadou 4 Premier Leagues, 3 Carling Cups, 4 Community Shields, 1 Liga de Campións da UEFA e 1 Copa Mundial de Clubs da FIFA. A pesar de ser un dianteiro goleador, nunca gañou a Bota de Ouro da Premier League.

### Xogador de selección 
Coa selección inglesa debutou en 2003, e despois disputou a Eurocopa de Portugal 2004 (4 goles), o Mundial de Alemaña 2006 (0 goles), e o Mundial de Suráfrica 2010 (0 goles), caendo sempre en cuartos ou en oitavos de final.

## Véxase tamén 
### Outros artigos 
* Premier League 2011-2012
* Liga de Campións da UEFA 2011-12
* UEFA Europa League 2011-12
### Ligazóns externas 
* Páxina oficial de Wayne Rooney 
* Perfil de Rooney na páxina do Manchester United 
* Perfil de Rooney na páxina da Federación Inglesa de Fútbol
Patriarca

miniatura|Modelo xenérico para o escudo dun patriarca (rito latino) e primado.
Un **patriarca** é o bispo que preside unha sede, en principio de fundación apostólica (polos apóstolos), ou unha parte dela, que practica un determinado rito.

Este título é utilizado por varias denominacións cristiás, entre elas a Igrexa ortodoxa, a Igrexa católica, a Igrexa copta, as Igrexas ortodoxas orientais, a Igrexa husita ou a Igrexa mormona, na que os bispos de maior rango se denominan *patriarcas*.

## Véxase tamén 
### Outros artigos 
* Lista dos patriarcados cristiáns
* Lista dos patriarcas ecuménicos de Constantinopla
* Patriarca de Alexandría
* Patriarca de Constantinopla

### Ligazóns externas 
* Igrexas ortodoxas e o seus xerarcas  Consultada o 1/2/2012.
Campionato de Europa de Balonmán

O **Campionato de Europa de Balonmán** é a máxima competición de balonmán entre seleccións nacionais de Europa. A Federación Europea de Balonmán organiza este campionato cada dous anos dende 1994, sendo o torneo masculino a comezos de ano e o feminino a finais de ano.

## Palmarés masculino 
## Palmarés feminino 
## Véxase tamén 
### Ligazóns externas 
* Federación Europea de Balonmán
Carniola Branca

miniatura|250px|dereita|Vista do río Kolpa, na Carniola Branca.
A **Carniola Branca** (en esloveno *Bela Krajina*, en alemán, *Weißkrain*) é unha rexión tradicional de Eslovenia, situada no sueste do país, na fronteira con Croacia.

As súas cidades máis importantes son Metlika, Črnomelj e Semič, e o seu principal río é o Kolpa, que fai de fronteira entre Eslovenia e Croacia.

Nesta rexión hai algúns outeiros baixos, con bosquetes de bidueiros.

É unha importante rexión vitivinícola e os seus viños son moi apreciados.

## Véxase tamén 
### Outros artigos 
* Alta Carniola
* Baixa Carniola
* Carniola
* Carniola Interior
* Eslovenia

### Ligazóns externas 
* Bela Krajina   Consultada o 31/1/2012.
Eduardo Parrado

miniatura|Escultura ó emigrante en Sada, obra de Euduardo Parrado.

**Eduardo Parrado Conde**, nado en Santiago de Compostela o 5 de xaneiro de 1921 e finado o 7 de maio de 2003, foi un escultor galego, discípulo de Francisco Asorey.

Entre a súa obra destaca un cruceiro dedicado ao rei Xoán Carlos I para o Palacio da Zarzuela (1972), o monumento das Palilleiras de Camariñas (1985) e o monumento do Emigrante en Sada.

Recibiu a Medalla de Bronce da Cidade de Santiago ó Mérito Artístico. En 2001 o concello de Santiago de Compostela púxolle o seu nome a unha praza do barrio de Santa Marta, a escasos metros da súa casa

## Notas 
## Véxase tamén 
### Ligazóns externas 
* Páxina do escultor
* Julia Jiménez García (2000): *La creación de Eva y la Piedad: dos obras de Parrado*.
Knockdown de xenes

En bioloxía molecular, o **knockdown de xenes** (ou tamén knock-down de xenes) é unha técnica de xenética molecular por medio da cal un organismo é modificado xeneticamente para que teña unha expresión reducida dun ou máis xenes do seu xenoma por medio da inserción na célula de pequenos fragmentos ou oligonucleótidos curtos de ADN ou ARN cunha secuencia complementaria dun determinado xene activo ou do seu transcrito de ARNm, e que se unen por apareamento de bases con eles. Se a modificación xenética se leva a cabo con éxito, o resultado é o que se denomina un *"organismo knockdown"*. Se o cambio na expresión xénica está causado pola unión dun oligonucleótido ao ARNm ou por medio dunha unión temporal ao xene diana, isto dará lugar a unha variación temporal na expresión xénica sen modificación do ADN cromosómico, que se denominará *"knockdown transitorio"*.

## Knockdown transitorio 
Nun *knockdown transitorio*, a unión do oligonucleótido complementario ao xene activo ou o seu transcrito de ARNm dá lugar a unha redución da súa expresión de xeito non permanente por medio dalgún dos seguintes mecanismos:
* Bloqueo da transcrición (no caso de unión ao xene).
* Degradación do ARNm (en caso de utilizar ARN interferente (ARNi) ou antisentido dependente de ARNase H).
* Bloqueo da tradución do ARNm.
* Bloqueo dos sitios de *splicing* do pre-ARNm.
* Bloqueo dos sitios sensibles a nucleases necesarios para a maduración doutros ARN funcionais como o microARN (como no caso dos oligonucleótidos Morfolino ou outros antisentido independentes da ARNase H).

Os *knockdown transitorios* son frecuentemente utilizados para descubrir en que procesos está implicado un xene secuenciado do que non se sabe a súa función, o cal se coñece como xenética inversa. Os científicos establecen comparacións dos individuos *knockdown* cos normais para poderen inferir conclusións. Os *knockdown transitorios* tamén se utilizan en bioloxía do desenvolvemento debido a que os oligonucleótidos utilizados poden ser inxectados en cigotos unicelulares co que se manterán nas células fillas da célula inxectada ao longo de todo o proceso de embrioxénese.

## Knockdown permanente 
Ata agora, os organismos *knockdown* con alteracións permanentes no seu ADN conseguidas polos mecanismos xa mencionados foron utilizados con fins relacionadas exclusivamente coa investigación. Tamén coñecidos sinxelamente por *knockdowns*, estes organismos utilízanse frecuentemente en aproximacións experimentais de xenética inversa, particularmente en especies como o rato e a rata, nas cales a tecnoloxía de *knockdown transitorio* non pode aplicarse doadamente.

## Organismos knockout 
Non hai que confundir os organismos knockout cos knockdown. Nos knockout o xene en cuestión é eliminado ou substituído e deixa de ser funcional. Nos knockdown o xene segue existindo, pero a súa expresión está impedida parcialmente (de forma transitoria ou permanente).

## Notas 
## Véxase tamén 
### Outros artigos 
* Rato knockout
* Knockout de xenes
* Knock-in de xenes
* Organismo transxénico
* Morfolino
Manga (náutica)

miniatura|dereita|300px|Gráfico coas medidas para describir un barco. A medida "*b*" representa a **manga**.
En náutica, **manga** é a medida do barco no sentido transversal, é dicir, dunha banda á outra (de estribor a babor). Mídese na parte máis ancha do barco (caderna mestra) e indicada polo disco Plimsoll ou marca de francobordo. Ao igual que na eslora, poden existir variacións desta dimensión dependendo das formas do barco e onde sexa medida, tendo:
*Manga máxima: é a máxima medida que ten a embarcación no sentido transversal.
*Manga en flotación: é aquela que é medida na liña de flotación do navío.

A manga intervén directamente na estabilidade e na resistencia ao avance, posto que nun barco máis ancho o brazo adrizante será maior, pero tamén aumentará a resistencia ao avance.
Le comte Ory

***Le comte Ory*** (en galego, *O conde Ory*) é unha ópera buffa en dous actos con música de Gioachino Rossini e libreto en francés de Eugène Scribe e Charles-Gaspard Delestre-Poirson, segundo o seu vodevil *Le Comte Ory* do ano 1817, inspirado á súa vez nunha balada medieval. Foi estreada no Théâtre de l'Académie Royale de Musique de París o 20 de agosto de 1828.

Parte da música procede da súa ópera *Il viaggio a Reims* escrita tres anos antes para a coroación de Carlos X. A obra é ostensiblemente unha ópera cómica no sentido de que a historia é humorística, mesmo pura farsa. Non obstante, pensouse máis na Opéra que no Teatro da Opéra-Comique e hai inconsistencias estruturais co xénero contemporáneo da *opéra comique*: mentres que esta última está formada por números líricos relativamente curtos e diálogo falado, *Le comte Ory* está formado por "altamente desenvolvidas, mesmo macizas formas musicais unidas por recitativo acompañado". Aínda que a ópera contén parte da escritura orquestral máis colorida de Rossini, a pintoresca e breve abertura é estrañamente contida e sen pretensións, acabando cun murmurio de cordas en pizzicato.

## Personaxes 
## Notas 
## Véxase tamén
Moïse et Pharaon

***Moïse et Pharaon, ou Le Passage de la mer Rouge*** (en galego *Moisés e o Faraón, ou O cruzamento do Mar Vermello*) é unha ópera en catro actos con música de Gioachino Rossini e libreto en francés de Luigi Balocchi e Étienne de Jouy adaptado da ópera *Mosè in Egitto* de Rossini para a súa estrea en París, con libreto en francés, aumentada a catro actos (por tres da versión italiana) e cun ballet. Foi estreada na Opéra National de París o 26 de marzo de 1827.

## Véxase tamén
The Naked Jungle

***The Naked Jungle*** é un filme estadounidense dirixido por Byron Haskin que se estreou en 1954. Baséase nunha historia do autor Carl Stephenson.

## Sinopse 
Na xungla suramericana, o propietario dunha gran plantación (Charlton Heston) decide casar por correspondencia para ter un fillo que herde a súa facenda. Á súa esposa (Eleanor Parker) non lle será doado adaptarse á brusquidade do marido e ós costumes dos nativos. Mentres, unha terríbel praga de formigas asasinas ameaza con acabar coa rexión.

## Personaxes 
* Eleanor Parker como Joanna Leiningen
* Charlton Heston como Christophe Leiningen
* Abraham Sofaer como Incacha
* William Conrad como Commisario Clayton
* Romo Vincent como Capitán do barco
* Douglas Fowley como Doutor
* John Dierkes como Gruber
* Leonard Strong como Kutina
* Norma Calderón como Zala

## Véxase tamén 
### Ligazóns externas 
* Ficha na IMDb 
* Ficha en Filmaffinity